पाएं अपने शहर की ताज़ा ख़बरें और फ्री ई-पेपरडाउनलोड करें
जिला बार के कुछ अधिवक्ता व दो अदालतें कोरोना से प्रभावित हो गई हैं। कोरोना महामारी के गंभीर हालात को देखते हुए बार प्रधान सुरेंद्र सिंह ने अधिवक्ताओं व ज्यूडिशियल अधिकारियों के स्वास्थ्य को ध्यान में रखते हुए आपात फैसला लिया है कि आगामी आदेशों तक कोर्ट कैंपस बंद रहेगा। केवल अतिआवश्यक केस के लिए ही सुनवाई होगी। प्रधान ने बताया कि कोरोना महामारी से आज एडीजे की दोनों अदालतें प्रभावित हैं।
प्रधान ने सेशन जल भिवानी रमेश डिमरी से उपरोक्त हालात के बारे में अवगत कराया। उसके बाद बार प्रधान ने दो दिन के लिए दोनों ब्लॉकों के चैंबर को सैनेटाईज करवा कर सील कर दिया है। बार प्रधान ने सभी अधिवक्ता साथियों से विनम्र अपील की है कि दो दिन के लिए कोर्ट कैंपस के चेंबर रूम में कोई एंट्री ना करें ताकि कोरोना महामारी की चैन को तोड़ा जा सके।
उन्होंने अपील की है कि किसी जरूरी कार्य के लिए ही अदालत में आए अन्यथा अपने घर पर अपने परिवार के साथ सुरक्षित रहें। यदि आप सुरक्षित हैं तो आपका परिवार भी सुरक्षित होगा। उन्होने बार के पदाधिकारियों से कहा कि किसी साथी अधिवक्ता व कोर्ट कैंपस के किसी कर्मचारी को कोरोना महामारी से निपटने के लिए किसी संसाधन ऑक्सीजन आदि की जरूरत हो तो वे तुरंत प्रभाव से प्रधान को बताएं। वे हरसंभव सहायता पहुंचाने के लिए तत्पर रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn